UMnyango Wezemfundo waseGauteng

UMnyango Wezemfundo waseGauteng ungumnyango kahulumeni wesifundazwe ngaphansi kukaHulumeni Wesifundazwe saseGauteng obhekene nokwengamela nokulawula uhlelo lwemfundo eyisisekelo esifundazweni saseGauteng eNingizimu Afrika ngokuhambisana noMthetho Wezikole zaseNingizimu Afrika we-1996 . Lo mnyango wasungulwa ngowe-1994 ukuze uthathe indawo yomnyango wezemfundo wesifundazwe saseTransvaal esahlakazwa.

Lo Mnyango uphethwe yiLungu leSigungu Esiphezulu (soNgqongqoshe) uMatome Chiloane, kanti iNhloko Yomnyango Ebambela njengamanje (uHoD) nguRufus Mmutlana. Ngonyaka wezimali wezi-2023/24, uMnyango Wezemfundo waseGauteng wawuhlelwe ukuthi uthole isabelomali esiyizigidinqindi ezingama-R63.4 ukuqinisa umsebenzi womnyango wokuletha imfundo esezingeni eliphezulu nefinyeleleka kalula esifundazweni.  Isifinyezo sawo esisemthethweni yi -GDE .

Muva nje, umnyango uthole ukugxekwa ngokungakwazi ukwamukela inani elikhulayo labafundi esifundazweni.   Uzame ukusebenzisa uhlelo lokubhalisa ngoxhakaxholo, kodwa, nalokhu kuyagxekwa njengoba abanye abantwana bengabhaliswa ezikoleni eziseduze nabo. 

Ngonyaka wezimali wezi-2018/2019, watholwa ukuthi usaphaze imali engaphezu kwesigidinqindi -R1,2.  Ukusetshenziswa kwemali ngokusaphaza konyaka wezimali wezi-2019/2020 kuphinde kwadlula isigidinqindi -R1 , kanti izigidi ezingama-R431 zasetshenziswa ezinyangeni ezintathu ukuhlanza izikole.  I -Democratic Alliance ikhulume ngalezi zindleko njengobufakazi bokuthi umnyango awukwazi ukuphatha izimali zawo.

 Amaphethelelo 

Category:Uhulumeni waseGauteng